L 306/22 Den Europæiske Unions Tidende 15.11.2008 KOMMISSIONENS FORORDNING (EF) Nr. 1130/2008 af 14. november 2008 om indførelse af en midlertidig antidumpingtold på importen af visse stearin-, paraffin- og vokslys samt lignende varer med oprindelse i Folkerepublikken Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (i det følgende benævnt »grundforordningen«) (!), særlig artikel 7, efter høring af det rådgivende udvalg, og ud fra følgende betragtninger: 1. PROCEDURE 1.1. Indledning Kommissionen offentliggjorde den 16. februar 2008 en meddelelse (i det følgende benævnt »indledningsmedde- lelsen«) i Den Europæiske Unions Tidende (?) om indledning af en antidumpingprocedure vedrørende importen til Fællesskabet af visse stearin-, paraffin- og vokslys samt lignende varer med oprindelse i Folkerepublikken Kina (i det følgende benævnt »Kina« eller »det pågældende land«). Proceduren blev indledt, efter at visse producenter af visse stearin-, paraffin- og vokslys samt lignende varer, der tegner sig for en væsentlig del, i dette tilfælde ca. 60%, af den samlede produktion af visse stearin-, paraffin- og vokslys samt lignende varer i Fællesskabet, havde indgivet en klage den 3. januar 2008. Klagen inde- holdt umiddelbare beviser for, at der fandt dumping sted af den pågældende vare og forvoldtes væsentlig skade som følge heraf, hvilket ansås for tilstrækkeligt til at begrunde indledningen af en undersøgelse. 1.2. Parter, som er berørt af proceduren Kommissionen underrettede officielt klagerne, de ekspor- terende producenter, importører, andre parter, som den vidste var berørt af proceduren, og repræsentanterne for Kina om indledningen af proceduren. De interesserede (1) EFT L 56 af 6.3.1996, s. 1. (?) EUT C 43 af 16.2.2008, s. 14. parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der er fastsat i indledningsmedde- lelsen. Klagerne, andre EF-producenter, eksporterende produ- center i Kina, importører inkl. større detailkæder og leve- randører af råmaterialer tilkendegav deres synspunkter skriftligt. Alle interesserede parter, der anmodede herom og påviste, at der var særlige grunde til, at de burde høres, blev hørt. I indledningsmeddelelsen anførte Kommissionen, at der kan anvendes stikprøver med henblik på at fastslå, om der finder dumping sted og forvoldes skade som følge heraf, jf. grundforordningens artikel 17. For at gøre det muligt for Kommissionen at fastslå, om det var nødven- digt at anvende stikprøver, blev alle kendte eksporterende producenter i Kina, EF-importører og EF-producenter anmodet om at give sig til kende over for Kommissionen og som angivet i indledningsmeddelelsen fremlægge basisoplysninger om deres aktiviteter vedrørende den pågældende vare i perioden fra den 1. januar 2007 til den 31. december 2007. Som anført i betragtning 33 til 40 nedenfor, indsendte 41 eksporterende producenter i Kina de nødvendige oplysninger og indvilligede i at indgå i stikprøven. Kommissionen udtog ud fra oplysningerne fra de samar- bejdende eksporterende producenter en stikprøve på otte producenter i Kina eller grupper af forretningsmæssigt forbundne virksomheder med den største eksport- mængde til Fællesskabet. Alle berørte eksporterende producenter, deres sammenslutninger og de kinesiske myndigheder blev hørt, og de rejste ingen indvendinger mod udtagelsen af stikprøven. For at give de kinesiske eksporterende producenter, der måtte ønske det, mulighed for at anmode om markeds- økonomisk behandling eller individuel behandling, sendte Kommissionen ansøgningsskemaer herom til de ekspor- terende producenter i Kina, som den vidste, var berørt af sagen, samt til de kinesiske myndigheder. Kommissionen fremlagde officielt resultaterne af konklu- sionerne vedrørende markedsøkonomisk behandling for de pågældende cksporterende producenter i Kina, myndighederne i Kina og klagerne. De fik desuden mulighed for at tilkendegive deres synspunkter skriftligt og til at anmode om at blive hørt mundtligt, hvis der var særlige grunde til, at de burde høres.